CELEX: 62010CN0392
Language: lt
Date: 2010-08-04 00:00:00
Title: Byla C-392/10: 2010 m. rugpjūčio 4 d. Finanzgericht Hamburg (Vokietija) pateiktas prašymas priimti prejudicinį sprendimą byloje Suiker Unie GmbH — Zuckerfabrik Anklam prieš Hauptzollamt Hamburg Jonas

23.10.2010   
            
            
               LT
            
            
               Europos Sąjungos oficialusis leidinys
            
            
               C 288/21
            
         
      2010 m. rugpjūčio 4 d.Finanzgericht Hamburg (Vokietija) pateiktas prašymas priimti prejudicinį sprendimą byloje Suiker Unie GmbH — Zuckerfabrik Anklam prieš Hauptzollamt Hamburg Jonas
      
      (Byla C-392/10)
      ()
      (2010/C 288/36)
      Proceso kalba: vokiečių
      
         Prašymą priimti prejudicinį sprendimą pateikiantis teismas
      
      
         Finanzgericht Hamburg
      
      
         Šalys pagrindinėje byloje
      
      
         Ieškovė: Suiker Unie GmbH — Zuckerfabrik Anklam
      
      
         Atsakovė: Hauptzollamt Hamburg Jonas
      
      
         Prejudiciniai klausimai
      
      
                  1.
               
               
                  Ar 1999 m. balandžio 15 d. Komisijos reglamento (EB) Nr. 800/1999, nustatančio bendrąsias išsamias eksporto grąžinamųjų išmokų sistemos taikymo žemės ūkio produktams taisykles (1), 15 straipsnio 1 dalyje, skaitomoje kartu su 3 dalimi, nustatyta diferencijuotos grąžinamosios išmokos gavimo sąlyga, t. y. sąlyga atlikti muitinės importo formalumus, yra įvykdyta, jeigu, atlikus laikinojo įvežimo perdirbti procedūrą, produktas, už jį nemokant importo muitų, trečiojoje paskirties šalyje yra iš esmės perdirbamas ar apdorojamas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 24 straipsnį ir jeigu po šio perdirbimo arba apdorojimo gautas produktas eksportuojamas į trečiąją šalį?
               
            
         (1)  OL L 102, p. 11.
      
         (2)  OL L 302, p. 1.